
Laste arvu suurendamine Narva Lasteaia Tareke sõimerühmas
1. Asjaolud ja menetluse käik
Narva Lasteaed Tareke on tavaline 9rühmaline lasteasutus, milles 2021/2022. õppeaastal on 4 sõimerühma, 4 lasteaiarühma ja 1 sobitusrühm. Narva Lasteaia Tareke rühmatingimused vastavad sanitaarnõuetele ja lasteaias on olemas vajalikud tingimused laste arenguks.
Koolieelse lasteasutuse seaduse § 7 lg 1 p 1 alusel on sõimerühma registreeritud laste arv lasteasutuses kuni 14 last. Narva Lasteaia Tareke hoolekogu on teinud ettepaneku suurendada laste arvu sõimerühmas Kastetilk kuni 16 last (20.01.2022. a hoolekogu koosoleku protokoll nr 4-8/2). Narva Lasteaia Tareke direktor esitas 21.01.2021. a Narva Linnavalitsuse Kultuuriosakonnale vastavasisulise taotluse nr 3-1/4.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Tareke sõimerühmas Kastetilk kuni 16 last.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

